Kør-selv ferie til Hotels am Kranichsee
Tag på bilferie til Hotels am Kranichsee i Harzen
Ferie i Harzen et stenkast fra Kranichsee tæt på Goslar
Oplev Goslar
400 km fra Padborg/Kruså-grænsen
Hotellet ligger i skønne omgivelser lige ned til Kranichsøen.
Forkæl Jer selv med indendørs swimmingpool og sauna i hotellets wellnessafdeling
Med mere end 300km vandrestier er National Park Harz det oplagte, hvis man vil opleve den smukke natur.
Der venter en helt særlig naturoplevelse blandt trætoppene ved Baumwipfelpfad Harz
Der er rig mulighed for aktiv ferie i området, hvad enten man er til racer cykler eller mountain bikes.
Rammelsberg minerne og museum er blevet vedligeholdt siden minerne lukkede 1988, og ser stadig ud som de gjorde den gang.
Spar op til122,-
Spar op til186,-
Spar op til363,-
Fitness, pool og dampbadaas
I dejlige Harzen venter der jer nogle skønne dage på Hotels am Kranichsee. Udover god mad, wellness muligheder og den hyggelige indretning, er området omkring Goslar fantastisk smukt og betagende. Her er der mulighed for at koble helt af og lade batterierne op i dejlige omgivelser.
Hotels am Kranichsee ligger skønt ved søen Kranichsee i Goslar-Hahnenklee. Hotellet består af 3 bygninger. Hotellets hyggelige restaurant er indrettet i traditionel alpe-stil. Fra restauranten er der adgang til en lang terrasse med udsigt udover Kranichsee.
Hotellet har også en wellnessafdeling med swimmingpool, finsk sauna, aromadampbad, solarium mod gebyr, massage- og kosmetik studie samt fitness faciliteter.
For børn og barnlige sjæle er der en legeplads. Der er gratis parkering ved hotellet, samt parkeringshus til 6,50 € pr. dag.
Der er adgang til gratis trådløst internet i lobbyen. På værelset kan I benytte internet mod gebyr.
I bygningen, hvor restauranten ligger, er der elevator, men i de to andre bygninger, med værelser og wellnessafdeling, er der ikke elevator. Hotellet er ikke handicapvenligt.
Alle værelserne er komfortable og hyggeligt indrettet med bad og toilet, kosmetikspejl, føntørrer, telefon, radio, fjernsyn og minibar.
Det er muligt at benytte wifi på værelset mod gebyr. Nogle værelser er placeret i underetagen.
Turistskat (person) pr. døgn 2,30 EUR afregnes direkte til hotellet og indgår ikke i totalprisen.
Børn, der sover gratis i forældres seng, skal betale for aftensmad. Vejl. pris: 3 euro per dag. Beløbet skal betales på hotellet.
Gustav-Adolf-Stavkirke i Hahnenklee blev bygget i 1908 efter inspiration fra de nordiske stavkirker, og står i dag som byens vartegn. Foruden den enestående arkitektur, kan I inde i den smukke kirke også se et Goll-Orgel fra Luzern i Schweiz og et Carillon, et tårnklokkespil, som kirketjeneren kan spille på ved hjælp af både hænder og fødder. Kirken bliver blandt andet brugt til gospelkoncerter og klassisk musik.
Besøg Gustav-Adolf-Stavkirke i Hahnenklee
Der er mange smukke vandreture ved Liebesbankweg.
Tag på en skøn kør-selv ferie i Harzen med hele familien og læg vejen forbi Bocksberg. Den sjove sommerkælkebane som findes på skråningerne af Bocksberg ved Hahnenklee. Her kan I en til to personer drøne ned af skråningerne. I styrer selv hastigheden, så det ikke bliver vildere end ønsket. BocksBergBob banen befinder sig mellem 1 og 6 meter over jorden afhængigt af, hvor I er på banen. Efter turens afslutning bliver I trukket op til start igen, mens I sidder i slæden. I kan enten tage svævebanen op til banens start eller tage en rask vandretur derop. Så der er også lagt op til en aktiv ferie og selvfølgelig, ferie med børn.
Goslar er Harzens største by, og er præget af bindingsværksbygninger og bygninger med skifferbelægninger i fantastiske mønstre. Disse blev bygget på baggrund af de minearbejdere i byen, som arbejdede med at udvinde sølv, bly og kobber. I Goslar kan I opleve Tysklands ældste verdslige bygning, Kaiserhaus, som blev opført i 1050. Denne blev anvendt som bolig for kejseren frem til år 1250.
Charmerende Goslar med de små gader, det imponerende Kaiserhaus og Goslar er mindst lige så betagende i julen med dens julemarked.
Rammelsberg Minen (17.1 km)
Harzen var før i tiden kendt for sine mange mineraler og metaller. Herunder sølv, guld, kobber, kul og jern. I området er der mange udtjente miner. Hvis I kunne tænke jer at udforske en mine er Rammelsberg Minen et besøg værd. Her kan I se, hvordan man arbejdede i miner i de gamle dage, og se hvordan man gør i moderne tid med sprængstoffer. I kan tage et lille bjergtog dybt ind i minen, hvor de små selv kan få hjelm med pandelygte på, og prøve sig som minearbejdere. Minen har desuden et museum og en restaurant.
Udforsk Rammsberg Minen og se hvordan man udvandt metaller før i tiden.
Nationalpark Harz (26.6 km)
Smukke naturoplevelser fra Baumwipfelpfad Harz
Den lille by Herzberg ligger syd for nationalparken Harzen. Her kan I besøge Welferslottet, der ligger højt over byen. Slottet brændte ned i 1510, men blev derefter bygget op igen med bindingsværksteknik, som er noget usædvanligt for denne type bygninger. I dag er slottet Niedersachsens største bindingsværksslot og en byggeteknisk attraktion. Den dag i dag, kan I besøge flere museer på slottet. Området omkring Herzberg am Harz tilbyder desuden en række udendørs aktiviteter, og utallige kilometer vandrestier strækker sig gennem den fantastiske region. Desuden er området ideelt for klatring, stavgang og cykling. Om vinteren kan I stå på ski i området, både alpin og langrend, så Herzberg er et ganske ideelt sted at besøge på en aktiv ferie eller miniferie med gode muligheder for masser af oplevelser.
Tag på miniferie i Tyskland og oplev den lille by Herzberg, syd for nationalparken Harzen.
Bloksbjerg (Brocken) (37.2 km)
I Goslar er der et magisk julemarked, hvor du kan få en helt speciel oplevelse. Byens gamle bydel bliver hvert år forvandlet til en skov af juletræer, hvor de gamle middelalderbygninger står som et malerisk lærred i baggrunden. Juleskoven et sikkert hit hos store og små. Med 40 illuminerede grantræer, blød skovbund, duftende specialiteter og blid musik, bringes julestemningen frem hos alle.
Når I ankommer til julemarkedet på Goslars historiske markedsplads kan I nyde synet af de mere end 70 juleboder, som er opstillet i sterneformation. Fra boderne vil det være muligt at købe alt fra traditionelle tyske specialiteter som eksempelvis glühwein og klejner, eller de håndlavede produkter fra lokalområdet.
Hver dag vil der til Julemarked i Goslar også være musikalske indslag, koncerter eller underholdning rundt om på den store markedsplads. Udover julemarkedet, byder Goslar også på mange store historiske oplevelser. Byens historiske centrum er en del af UNESCOs kultursarvsliste, og den gamle kejserbys Altstadt, gamle bydel, er fra middelalderen. Her finder I smukke og berømte bindingsværkshuse side om side med Goslars smukke rådhus, som bringer en historisk stemning over det hyggelige julemarked.
Hvis ikke at I kommer i julestemning over jorden, er det også muligt at besøge lysfesten i Roeder-minegangene, hvor det specielle julemarked finder sted under jorden.